Одбор за ревизију Народне скупштине Републике Српске одржао је данас своју Другу сједницу. Представници Главне службе за ревизију јавног сектора Републике Српске упознали су присутне чланове одбора са организацијом рада ове институције који је обухватио: начин планирања рада, начин вршења ревизија, састављање извјештаја, давањем оцјена, праћењем реализације препорука и друго. Чланови одбора су још разматрали извјештаје Главне службе за ревизију јавног сектора Републике Српске: а) Извјештај о проведеној финансијској ревизији Консолидованог годишњег финансијског извјештаја за кориснике буџета Републике Српске за период 01.01.-31.12.2021. године и б) Годишњи ревизорски извјештај за 2022. годину, Годишњи извјештај о активностима Главне службе за ревизију јавног сектора Републике Српске за 2022. годину и захтјев за додатним средствима за период 2023. до 2025. година који је одбору доставила Главна служба за ревизију јавног сектора Републике Српске.

Сједници одбора су присуствовали: Јово Радукић, главни ревизор са сарадницима Ренатом Кужет и Млованом Бојићем. Такође, сједници је присуствовала Селена Ратковић, представницва Синдиката финансијских организација Републике Српске.

# Број: 02/4.01-19-011-508-1/23

# Датум: 13. 3. 2023. године

**ГЛАВНА СЛУЖБА ЗА РЕВИЗИЈУ**

**ЈАВНОГ СЕКТОРА РЕПУБЛИКЕ СРПСКЕ**

**ПРЕДМЕТ: Обавјештење о промјени термина одржавања сједнице одбора**

Обавјештавам Вас да се одгађа сједница Одбора за ревизију, заказана за данас 13.3.2023. године у 16.30 часова. Овим путем Вас обавјештавам о новом термину одржавања сједнице.

**Сједница одбора ће се одржати у сриједу, 15. 3. 2023. године са почетком у 8.30 часова, у просторијама Народне скупштине (Црвени салон, први спрат).**

Предложени дневни ред остаје непромјењен.

С поштовањем,

**ПРЕДСЈЕДНИК ОДБОРА**

***Мирјана Орашанин, с.р.***

# Број: 02/4.01-19-011-508-2/23

# Датум: 13. 3. 2023. године

**- Савез синдиката Републике Српске**

**- Центри цивилних иницијатива**

**- Синдикат финансијских организација Републике Српске**

**ПРЕДМЕТ: Обавјештење о промјени термина одржавања сједнице одбора**

Обавјештавам Вас да се одгађа сједница Одбора за ревизију, заказана за данас 13.3.2023. године у 16.30 часова. Овим путем Вас обавјештавам о новом термину одржавања сједнице.

**Сједница одбора ће се одржати у сриједу, 15. 3. 2023. године са почетком у 8.30 часова, у просторијама Народне скупштине (Црвени салон, први спрат).**

Предложени дневни ред остаје непромјењен.

С поштовањем,

**ПРЕДСЈЕДНИК ОДБОРА**

***Мирјана Орашанин, с.р.***